CELEX: 62006TN0384
Language: bg
Date: 2006-12-13 00:00:00
Title: Дело T-384/06: Иск, предявен на 13 декември 2006 година — IBP и International Building Products France/Комисия

27.1.2007   
            
            
               BG
            
            
               Официален вестник на Европейския съюз
            
            
               C 20/31
            
         Иск, предявен на 13 декември 2006 година — IBP и International Building Products France/Комисия
   (Дело T-384/06)
   (2007/C 20/48)
   Език на производството: английски
   Страни
   
      Ищци: IBP Ltd (Tipton, Обединено кралство) и International Building products France SA, (Sartrouville, Франция) [представители: M. Clough, QC и A.Aldred, Solicitor]
   
      Ответник: Комисия на Европейските общности
   Искания на ищците
   
               —
            
            
               да се отмени решението в частта, която засяга ищците за периода от 23 ноември 2001 г. до 1 ви април 2004 г.;
            
         
               —
            
            
               при всички положения, да се отмени санкцията, наложена на ищците или да се намали нейния размер със сумата, която Първоинстанционния съд счита за подходяща предвид всички обстоятелства;
            
         
               —
            
            
               да се осъди Комисията да заплати направените от ищците разноски.
            
         Правни основания и основни доводи
   Ищците искат частична отмяна на Решение на Комисията C(2006) 4180 окончателен от 20 септември 2006 година по дело COMP/F-1/38.121 — Съединители, с което Комисията е установила, че ищците заедно с други предприятия, са нарушили член 81 ЕО и член 53 от Споразумението за европейското икономическо пространство чрез определяне на цени, чрез споразумения по ценови листи, по намаления и отстъпки, по изпълнителни механизми за увеличение на цени, чрез разпределяне на национални пазари, чрез разпределяне на клиенти и чрез обмяна на друга търговска информация.
   В подкрепа на така предявения иск, ищците посочват, че Комисията е нарушила член 81 ЕО като е констатирала, че ищците са извършили едно единствено, комплексно и продължено нарушение на член 81 ЕО за периода от 23 ноември 2001 г. до 1 април 2004 г., въпреки че според ищците, наличните доказателства не потвърждават въпросните констатации.
   Освен това ищците твърдят, че в противоречие с член 253 ЕО Комисията не е мотивирала или е мотивирала недостатъчно своите констатации.
   Също така ищците твърдят, че Комисията е нарушила тяхното право да бъдат изслушани, като е констатирала нарушения, без да ги уведоми за делото срещу тях чрез предварително изложение на възраженията или да им предостави възможност да дадат обяснения преди приемането на оспорваното решение.
   Що се отнася до отмяната или до намаляването на наложената на ищците санкция, последните твърдят, че:
   
               а)
            
            
               Комисията е нарушила член 15 параграф 2 на Регламент №17 (1), член 23 параграф 2 на Регламент (EO) № 1/2003 (2) и член 5 буква a) на Насоките относно метода за определяне на санкции от 1998 година (3);
            
         
               б)
            
            
               Комисията е наложила двукратно на International Building Products France глоба в размер на 5.63 милиона еуро за едно и също поведение;
            
         
               в)
            
            
               Комисията не е приложила правилно Насоките относно метода за определяне на санкции от 1998 година; и
            
         
               г)
            
            
               Комисията не е приложила правилно Известието за сътрудничество от 1996 година (4).
            
         
      (1)  Регламент на Съвета № 17 от 6 февруари 1962 г., Първи регламент за прилагане на членове [81] и [82] от Договора (ОВ, English Special Edition 1959-1962, стр. 87).
   
      (2)  Регламент (ЕО) № 1/2003 на Съвета от 16 декември 2002 г. относно изпълнението на правилата за конкуренция, предвидени в член 81 и 82 от Договора (ОВ 2003 L 1, стр. 1).
   
      (3)  Известие на Комисията от 14 януари 1998 година, озаглавено „Насоки относно метода за определяне на размера на глобите, налагани съгласно член 15, параграф 2 от Регламент № 17 и член 65, параграф 5 от Договора за Европейска общност за въглища и стомана (неофициален превод)“ (ОВ 1998 C 9, стр. 3).
   
      (4)  Известие на Комисията относно не-налагането на санкции или намаляването на техния размер в случаите на картел (ОВ 1996 C 207, стр. 4).